《独漉》
明代·黎遂球

独漉独漉，水深泥浊。独自扬鞭，不及马腹。英英白云，风来则分。

举头射雁，回头见君。君从何来，中道行苔。日莫无主，能不徘徊。

猛虎饥啼，是东是西。望之不见，荆棘齐迷。我欲登高，登高为劳。

不如白日，还衣锦袍。群乌飞天，逆风不前。不如栖鸡，羽翰翩翩。

作者简介：（?—1646）广东番禺人，字美周。天启七年举人。再应会试不第。善诗、古文，工画山水。崇祯中，陈子壮荐遂球为经济名儒，以母老不赴。明亡，方应陈子壮荐，为南明隆武朝，兵部职方司主事，提督广东兵援赣州，城破殉难。谥忠悯。有《莲须阁诗文集》。